યુવક સેવા અને સાંસ્કૃતિક પ્રવૃત્તિઓ, ગાંધીનગર અને જિલ્લા રમત-ગમત અધિકારી કચેરી, દેવભૂમિ દ્વારકા આયોજીત તાલુકા કક્ષાના યુવા ઉત્સવ-ર૦૧૮ નું આયોજન પુરૃષાર્થ શૈક્ષણિક સંકુલમાં કરવામાં આવ્યું હતું. રાજ્ય સરકાર દ્વારા આયોજીત આ યુવા ઉત્સવમાં યુવાઓની રૃચિ દિન-પ્રતિદિન ઘટતી જતી હોય એવું સ્પષ્ટ લાગી રહ્યું હતું. યુવા ઉત્સવમાં અનેક પ્રકારની સ્પર્ધાઓ જેવી કે, લગ્ન ગીત, લોક નૃત્યુ, એક પાત્રિય અભિનય, હળવું કંઠય સંગીત, શીધ્ર વક્તૃત્વ સહિતની અનેક સ્પર્ધાત્મક કૃતિઓ સામેલ હતી. પરંતુ સ્પર્ધકોની ઉદાસીનતા જુઓ કે, તમામ સ્પર્ધાઓમાં સ્પર્ધકોની સંખ્યા બહુ અલ્પ હતી. તો કેટલીક કૃતિઓમાં સ્પર્ધકોને બીનહરીફ જાહેર કરવા પડ્યા હતાં. જો કે, જેટલા પણ સ્પર્ધકોએ કાર્યક્રમમાં હિસ્સો લીધો હતો તેઓએ શાનદાર પ્રદર્શન કર્યુ હતું. જો કે, સ્પર્ધકો, વિજેતાઓને પ્રમાણપત્રો પણ આપવામાં સરકારની નિષ્ક્રિયતા સામે આવી હતી.